Diari Oficial de la Generalitat Valenciana


Sumari del DOGV 1830, del 21-07-1992 (1992/825498)

DECRET 102/1992, de 6 de juliol, del Govern Valencià, pel qual s'accepta la cessió, a títol gratuït, d'uns terrenys de 2.740 m2 de superfície (solar San Antón) situats en les partides del Grec o las Fuentes, destinats a la construcció d'una oficina comarcal de la Conselleria d'Agricultura i Pesca, realitzada per l'Ajuntament de Villena.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/06/102/dof/vci/html**

### Dades del document

Número de DOGV
:   1830

Data del DOGV
:   21-07-1992

Secció del DOGV
:   DISPOSICIONS GENERALS

Número del document
:   1992/825498


Data del document
:   06-07-1992

Organisme emissor
:   Conselleria d'Economia i Hisenda

Tipus de document
:   Decret

Decret 102/1992, de 6 de juliol, del Govern Valencià, pel qual s'accepta la cessió, a títol gratuït, d'uns terrenys de 2.740 m2 de superfície (solar San Antón) situats en les partides del Grec o las Fuentes, destinats a la construcció d'una oficina comarcal de la Conselleria d'Agricultura i Pesca, realitzada per l'Ajuntament de Villena.  
L'Ajuntament de Villena, en sessió plenària de data 5 de desembre de 1991, acordà la cessió gratuïta a la Generalitat Valenciana d'uns terrenys situats en les partides del Grec o las Fuentes de Villena, propietat d'aquest ajuntament.  
La cessió es realitza amb el fi determinant de construir-hi una oficina comarcal de la Conselleria d?agricultura i Pesca.  
A petició del Conseller d?agricultura i Pesca s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 6 de juliol de 1992,  
DECRETE  
Article primer  
Acceptar la cessió a títol gratuït, realitzada per l'Ajuntament de Villena, de l'immoble següent:  
Terreny de 2.740 m2 situat en el terme municipal de Villena, partides del Grec o las Fuentes, integrada en el sector 30 del Pla General d'Ordenació Urbana, conegut amb el nom de San Antón, que confronta: nord, sud i oest, amb la parcel·la núm. 15 de l'Ajuntament de Villena; est, vial que la separa de les parcel·les 3 i 4 de la Sra. Rosa Garcia Marruenda.  
Figura inscrita en el Registre de la Propietat de Villena, finca núm. 42.617, llibre 518 de Villena, foli 77, inscripció 1ª.  
Article segon  
Aquesta cessió gratuïta efectuada per l'Ajuntament de Villena es fa amb la condició de destinar l?immoble a oficina comarcal de la Conselleria d?agricultura i Pesca.  
Article tercer  
El dret de propietat derivat d'aquesta cessió s'haurà d'incorporar a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 6 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI